**Dsida Jenő nyomában**

Az egri Bródy Sándor Megyei és Városi Könyvtár

és a Dsida Jenő Baráti Kör erdélyi kirándulásának programja

2018. július 27­–29.

**Július 27. (péntek)**

Gyülekezés 6.15-kor a Bródy Sándor Könyvtár előtt. Indulás 6.30-kor (romániai időszámítás szerint: 7.30-kor) az Eszterházy Egyetem B épülete előtti városnéző kisbusz állomásáról (Egészségház utca). (A továbbiakban a romániai időszámításhoz igazodunk.) Három autóbusz szállít minket: a nagyban a dsidások, a két kisebben a könyvtárosok foglalnak helyet.

Kirándulásunk célállomásai: Dsida szülővárosa, Szatmárnémeti és alkotó, irodalomszervező munkásságának központja, Kolozsvár.

Déltájban érkezünk Szatmárnémetibe. Ott vár minket Muzsnay Árpád, régi barátunk, tagunk és pártfogónk. Ő és Gál Elemérné Zolcsák Anna lesz a kalauzunk a városban.

Ezen a napon nem rendelünk közös ebédet, „tarisznyából” csillapítjuk éhségünket.

Szatmárnémetiben a város néhány nevezetességét keressük föl. A római katolikus püspöki palotát, ahol megtekintjük a kápolna legendás Petőfi-oltárát. Ezt követően ellátogatunk a közelben lévő Megyei Könyvtárba, mellyel a Bródy Sándor Könyvtár baráti kapcsolatot létesít. Fölkeressük az 1711-es szatmári békéhez köthető Vécsey-házat és a római katolikus Székesegyházat. Végül útba ejtjük Kölcsey és Rákóczi szobrát, majd a Dsida-emlékek nyomába eredünk. Megtekintjük a család utolsó – 1918-ban elfoglalt – lakóházát, melyen márványtábla örökíti meg Dsida Jenő nevét. Fölkeressük és megkoszorúzzuk a költő szobrát. A szobor előtti téren Ungvári Tamás előadja a *Jámbor beszéd magamról*, Nagy Gyula az *Arany és kék szavakkal,* Meskó Bánk a *Nagycsütörtök* című Dsida-verset.

17 órakor elfoglaljuk szállásunkat az Aurora Hotelben.

19 órakor közös vacsora a Hotel éttermében.

**Július 28. (szombat)**

Szombaton 7 óra tájban megreggelizünk az Aurora Hotel éttermében. 8-kor kirándulásunk újabb helyszínére, Kolozsvárra indulunk. Kb. 11-kor érkezünk a „kincses városba”. A Belvedere Hotelnél – a Fellegvárban – három régi dsidás barátunk, Szabó Zsolt, Vallasek István és felesége, Füzesi Magda vár ránk. Kolozsvárt ők lesznek a kísérőink.

Elsőként a Fellegvárban teszünk egy sétát. 12 órakor elfoglaljuk szállásunkat a Napoca Hotelben. 13-kor megebédelünk a Mikó étteremben. Ebéd után fölkeressük a Dsida-család márványtáblával ékesített egykori lakóházát, és körülnézünk annak környékén. Ezt követően a Házsongárdi temetőbe indulunk. A Dsida-sírboltnál Ungvári Tamás elszavalja a *Tíz parancsolat* című Dsida-versciklus utolsó darabját. Koszorút helyezünk el Dsida Jenő síremlékén, majd kétfelé válva – az egyik csoportot Szabó Zsolt, a másikat Vallasek István és Füzesi Magda vezeti – fölkeressük a temetőben végső nyugalomra lelt hírességek sírjait..

Visszajövet megpihenünk a házhoz közel fekvő Sétatéri tó melletti parkban, mely Dsida Jenő nagy tó-verseit ihlette. Meghallgatjuk a költő két remekművét: a *Tóparti könyörgés*t Meskó Bánk, *A tó tavaszi éneké*tUngvári Tamástolmácsolásában. Ungvári Tamás elszavalja a *Psalmus Hungaricus* utolsó részét is: ezt a verset a Sétatér szelíd gesztenyefái alatt írta a költő 1936. május 26. és 29. között.

19 órakor megvacsorázunk a Hotel éttermében.

**Július 29. (vasárnap)**

Harmadnap délelőtt a 7 órakor elfogyasztott szállodai reggeli után megtekintünk még néhány emlékhelyet Kolozsvár központjában: Mátyás király szülőházát, Fadrusz János híres Mátyás-szobrát, a Szent Mihály templomot, a Farkas utcai református templomot, a *Pásztortűz* és az *Erdélyi Helikon* című folyóiratok egykori székházait. A Mátyás-szobor előtt Ungvári Tamás a *Mátyás szobrával szemben* című Reményik Sándor-verset.

A 12 órakor közösen elfogyasztott szállodai ebéd után hazaindulunk. Útközben Körösfőn egy-két órára megállunk. Lehetőség nyílik helyi népművészeti termékek megtekintésére és vásárlására.

Anyaországi időszámítás szerint kb. este 7 órakor érkezünk Egerbe.